**ԵՐԵՐՈՒՅՔ**

Երերույքի վաղ քրիստոնեական և միջնադարյան հուշարձանը գտնվում է ներկայիս Հայաստանի հյուսիսարևմտյան կողմում, Թուրքիայի հետ սահմանի հարևանությամբ՝ միջնադարյան մայրաքաղաք Անիի ավերակներից մի քանի կիլոմետր հեռավորության վրա: 2009-2016 թթ. ֆրանսահայ հնագիտական արշավախումբը, որը ղեկավարվել է Aix-Marseille University- ի (Ֆրանսիա) LA3M լաբորատորիայի կողմից, այս հնավայրում անցկացրել է մանրամասն և բազմամշակութային հետազոտություններ:

Հնավայրն ունի բազմաթիվ բաղկացուցիչ կառույցներ, որոնցից առավել տպավորիչ են չթվագրված, բայց ակնհայտորեն վաղ քրիստոնեական շրջանին պատկանող բազիլիկի ավերակները՝ իր արտասովոր առանձնահատկություններով։ Դրանց ուսումնասիրությունը ստիպեց վերանայել հայ-սիրիական հարաբերությունները վաղ քրիստոնեական շրջանում և խորացնել «հուշահամալիր» արգելավայրերի վերաբերյալ մեր գիտելիքները:

Հետազոտություններ իրականացվեցին նաև Երերույքի բազիլիկայի թվագրման, դրա ճարտարապետության, զարդաքանդակների, վաղ քրիստոնեական Հայաստանում տաճարի տեղի, ինչպես նաև նախաքրիստոնեական շերտի վարկածի վերաբերյալ: Համալիրի մյուս բաղկացուցիչների մեծ մասը բարդ հարցեր էին առաջ քաշում՝ կապված ինչպես դրանց դերի, այնպես էլ թվագրման վերաբերյալ: Հնավայրը առաջադրում է նաև ավելի ընդհանուր հարցեր` կապված համալիրի բնույթի և դրա տեղակայման պատճառների շուրջ, ինչպես նաև մի շարք առեղծվածներ, որոնք ի հայտ են եկել հետազոտությունների ընթացքում: Էքս ան Պրովանսի LA3M-ի և Շիրակի երկրագիտական թանգարանի ստեղծած միջդիսցիպլինար արշավախումբը փորձեց պատասխաններ տալ վերոհիշյալ հարցերից գոնե մի քանիսին։

Եկեղեցու մոտակայքում, գերեզմանատան և հուշահամալիրային տարածքը հայտնաբերելուց հետո, արշավախումբը սկսեց մաքրել մի դաշտ, որը մինչ այդ շատ լուսանցքային և նույնիսկ տաբու էր միջնադարյան հայկական հնագիտության մեջ, խոսքը հուղարկավորության հնագիտության մասին է: Ավելի քան յոթանասուն թաղման հնագիտական և մարդաբանական մանրամասն ուսումնասիրությունը, և 29 տվյալները, որոնք ձեռք բերվեցին մարդկային ոսկորների ռադիոկարբոնային վերլուծության շնորհիվ, տվեցին Հայաստանում քրիստոնեական գերեզմանատան էվոլյուցիայի առաջին պատկերը անտիկ ժամանակներից մինչև մեր օրերը։

 Կատարվել է նաև տեղանքի սահմանակից սեզոնային հոսքի գեոմորֆոլոգիական վերլուծություն, որը հնարավորություն կտար ավելի լավ հասկանալ այս «wadi» տեղը համալիրի անցած կյանքում:

 2016 թ. Երերույքի հնագիտական հուշարձանը և Անիպեմզա բնակատեղին, «Հայկական մշակույթի ուսումնասիրման և վավերագրման կենտրոն» (CSDCA)–ի շնորհիվ ներկայացվել է մրցանակի և ընդգրկվել Եվրոպայի 7 ամենավտանգված հուշարձանների հեղինակավոր ցանկում։ Կենտրոնը 1970 թ.-ից աջակցում է տեղացի փորձագետներին և շահագրգիռ կողմերին հայկական մշակույթի ժառանգության պահպանությանն ու ամրակայմանն ուղղված տարբեր աշխատանքների իրականացման գործում: 2020թ. մայիսի 22-ին ՀՀ Կրթության, գիտության, մշակույթի և սպորտի նախարարությունը որոշում է կայացրել աջակցել Երերույքի բազիլիկայի և դամբարանի ամրակայման, ինչպես նաև Անիպեմզայի մշակույթի տան թանգարանի ստեղծման աշխատանքներին:

«7 առավել վտանգված» ծրագիրն առանձնացնում է Եվրոպայում ամենակարևոր և վտանգված հուշարձանները, տեղանքներն ու բնական լանդշաֆտները և բոլոր մակարդակներում, համախմբելով պետական և մասնավոր գործընկերներին, ուղիներ է փնտրում ժառանգության գոհարների համար արժանապատիվ ապագա ապահովելու ուղղությամբ: «7 առավել վտանգված» ծրագիրը մեկնարկել է 2013 թվականին Եվրոպա Նոստրայի կողմից Եվրոպական ներդրումային բանկ-ինստիտուտի՝ որպես հիմնադիր գործընկերոջ, և Եվրոպական խորհրդի զարգացման բանկի՝ որպես համագործակցող գործընկերոջ հետ միասին:

 «7 առավել վտանգված» ծրագրին 2014թ.-ից աջակցում է Եվրոպական Միության «Ստեղծագործ Եվրոպա» ծրագիրը՝ որպես Եվրոպա Նոստրայի ցանցային ծրագրի «Ժառանգության ուղղորդում» մաս (տե´ս <http://www.europanostra.org/europe-7-most-endangered-heritage-sites-2016-announced/>):